钦定古今图书集成/明伦汇编/官常典/第716卷 > 孙道登 宗女
## 钦定古今图书集成/明伦汇编/官常典/第716卷 > 孙道登 宗女

按《魏书节义传》：“道登，彭城吕县人也。永安初，为萧衍
将韦休等所掳，面缚临刃，巡远村坞，令其招降乡曲。
道登厉声唱呼：‘但当努力，贼无所能’！贼遂屠戮之。又荆州被围，行台宗灵恩遣使宗女等四人入城晓谕，
为贼等所获，执女等巡城，令其改辞。女等大言：‘天军
垂至，坚守莫降’。贼忿，各刳其腹，然后斩首。二州表其
节义。道登等并赐五品郡、五等子爵，听子弟承袭。遣
使诣所在吊祭。”